polyglot-tagger/wikipedia-language-snippets-filtered huggingface dataset:
துருக்கியின் சுற்றுலாத் துறையின் மையமாக அந்தால்யா மாகாணம் உள்ளது. இப்பகுதியானது துருக்கிக்குவரும் வெளிநாட்டு சுற்றுலாப் பயணிகளில் 30% பயணிகளை ஈர்க்கிறது. இதே பெயரில் உள்ள இதன் தலைநகரமானது 2011 ஆம் ஆண்டில் நியூயார்க்கை பின்னுக்குத்தள்ளி சர்வதேச பயணிகளின் வருகையின் எண்ணிக்கையால் உலகின் மூன்றாவது அதிகம் பார்வையிடப்பட்ட நகரமாக இடம்பிடித்தது. அந்தால்யா துருக்கியின் மிகப்பெரிய சர்வதேச கடற்கரை உல்லாச நகரம் ஆகும். அந்தால்யா மாகாணமானது கிழக்கில் உள்ள பண்டைய பம்பிலியா மற்றும் மேற்கில் உள்ள லைசியா ஆகியவற்றுக்கு இணைப்புப் பகுதியாக உள்ளது. இந்த மாகாணமானது கடற்கரையுடன், உலக பாரம்பரிய தளமான சாந்தோஸ் உட்பட கடற்கரைகள், துறைமுகங்கள் மற்றும் பண்டைய நகரங்கள் போன்றவற்றை பரவலாக கொண்டுள்ளது. மாகாண தலைநகரான ஆந்தாலியா 1.001.318 மக்கள்தொகை கொண்ட நகரமாகும்.
வரலாற்றுக்கு முந்தைய காலங்களிலிருந்து மக்கள் அந்தால்யா பகுதியில் குடியேறினார். அந்தால்யா நகரின் வடக்கே 30 கிமீ தொலைவில் உள்ள கரேன் குகையில், ஆரம்பகால பாலியோலிதிக் கால ஆண்டுகளுக்கு முந்தைய மனித வாழ்விடத்தின் சான்றுகள் கண்டுபிடிக்கப்பட்டுள்ளன. மற்ற கண்டுபிடிப்புகளாக இடைக்காலம்சார் , புதிய கற்கால மற்றும் சமீபத்திய காலங்கள் போன்ற பிற கண்டுபிடிப்புகள் இந்த பகுதி முழுவதும் பல்வேறு நாகரிகங்களால் நிறைந்திருப்பதைக் காட்டுகிறது.
துருக்கியில் வேகமாக வளர்ந்து வரும் மாகாணம் அந்தால்யா; 1990-2000 ஆண்டுகளுக்கு இடையில் ஆண்டுக்கு 4.17% மக்கள் தொகை வளர்ச்சி விகிதம் கொண்டதாக உள்ளது. இது தேசிய விகிதமான 1.83% உடன் ஒப்பிடும்போது அதிகமாகும். இந்த வளர்ச்சியானது நகரமயமாக்கலின் வேகமான வளர்ச்சியால், குறிப்பாக சுற்றுலா மற்றும் கடற்கரையில் உள்ள பிற சேவைத் துறைகளால் சாத்தியமானது.
அந்தால்யா மாகாணம் என்பது துருக்கியின் ஒரு மாகாணம் ஆகும். இது துருக்கியியல் தாரசு மலைத்தொடர் மற்றும் மத்திய தரைக்கடல் கடலுக்கு இடையில், தென்மேற்கு துருக்கியின் மத்திய தரைக்கடல் கடற்கரையில் அமைந்துள்ளது.
கிமு 2 ஆம் நூற்றாண்டில் நகரத்தை நிறுவிய பெர்கமான் மன்னர் இரண்டாம் அட்டலோஸ் என்பவரின் பெயரால் இந்த நகரத்திற்கும் மாகாணத்திற்கும் பெயரிடப்பட்டது.
காஷ்கடார்யோ பிராந்தியம் என்பது உஸ்பெகிஸ்தானின் பிராந்தியங்களில் ஒன்றாகும், இது நாட்டின் தென்கிழக்கு பகுதியில் காஷ்கடார்யோ ஆற்றுப் படுகையிலும், பாமிர் அலே மலைகளின் மேற்கு சரிவுகளிலும் அமைந்துள்ளது. இந்த பிராந்தியமானது தென்மேற்கில் தஜிகிஸ்தான் நாட்டையும், தென்கிழக்கில் சுர்சொண்டாரியோ பிராந்தியத்தையும், வடக்கில் துருக்மெனிஸ்தான் நாட்டு மற்றும் சமர்கண்ட் பிராந்தியத்தையும், வடமேற்கில் புகாரா பிராந்தியம் மற்றும் சுர்சொண்டாரியோ பிராந்தியத்துடன் எல்லைகளைக் கொண்டு உள்ளது. இந்த பிராந்தியம் 28,400 கிமீ² பரப்பளவைக் கொண்டுள்ளது. மக்கள் தொகை சுமார் 2,067,000 என மதிப்பிடப்பட்டுள்ளது, பிரதேச மக்களில் சுமார் 73% கிராமப்புறங்களில் வாழ்கின்றனர்.
பிராந்தியத்தின் இயற்கை வளங்களில் குறிப்பிடத்தக்க அளவில் பாறை எண்ணெய் மற்றும் இயற்கை எரிவளி இருப்புக்கள் உள்ளன. முபரேக் எண்ணெய் மற்றும் எரிவாயு பதப்படுத்தும் தொழிற்சாலை பிராந்தியத்தின் மிகப்பெரிய தொழிற்சாலையாக உள்ளது. மேலும் இங்கு கம்பளி தயாரிப்பு, ஜவுளி, சிறுதிறமான தொழில், உணவு பதப்படுத்துதல் மற்றும் கட்டுமான பொருட்கள் தொழில் போன்றவை உள்ளன. இங்கு மேற்கொள்ளும் முக்கிய வேளாண் பணிகளில் பருத்தி உள்ளிட்ட பல்வேறு பயிர்கள் செய்யப்படுகின்றன மேலும் கால்நடை வளர்ப்பு போன்றவையும் உள்ளன. பிராந்தியத்தில் நீர்ப்பாசன வசதிக்கான உள்கட்டமைப்ப அமைப்பாக நம்பகமான நீர் ஆதாரமாக பெரிய டோலிமார்ஜோன் நீர்த்தேக்கம் நன்றாக உருவாக்கப்பட்டுள்ளது.
பிராந்திய தலைநகராக கர்ஷி நகரம் உள்ளது. பிராந்தியத்தின் பிற முக்கிய நகரங்களாக பெஷ்கென்ட் நகரம், சிராக்கி நகரம் , குசார் நகரம் , கிதாப் நகரம், கோசன் நகரம், மைரிஷ்கோர் நகரம், முபோரக் நகரம், கமாஷி நகரம் , ஷாரிசாப்ஸ் நகரம், ஷுர்பஜார் நகரம் மற்றும் யக்காபாக் நகரம் ஆகியவை உள்ளன.
பிராந்தியத்தின் காலநிலை என்பது பொதுவாக வறண்ட ஐரோப்பிய காலநிலை என்னும் கண்ட காலநிலை ஆகும். இது ஓரளவு அரை வெப்பமண்டலமாகுமாக உள்ளது.
பூசெகர் ( ( ; மேலும் ரோமானிய எழுத்துக்களில் பல்வேறாக குறிக்கப் படுகின்றன. மேலும், பேன்டேர் பூசெகர் (; எனவும் அழைக்கப்படுகிறது. இதற்கு முன் இப்பெயரானது, பே அர்டாசெர் எனவும், பக்ட் அர்டாசெர் எனவும் அழைக்கப்பட்டது. இந்த நகரமானது, ஈரான் நாட்டிலுள்ள பூசெகர் மாகாணத்தின் தலைநகரம் ஆகும்.2006 மக்கள் தொகைக் கணக்கெடுப்பின்படி, இந்நகரத்தின் மக்கள்தொகை பரவலானது, மொத்தம் 161,674 ஆகவும், அதில் 40,771 குடும்பங்களும் அடங்கி இருந்தன.
1993-இல் ஜாதி மல்லி என்ற திரைப்படத்தில் முகேஷ், குஷ்பூ, வினீத் ஆகியோருடன் நடித்துளளார். இத்திரைப்படத்தை கை. பாலசந்தர் திரைக்கதை எழுதி இயக்கியுள்ளார். அதே ஆண்டில் கங்கை அமரன் இயக்கிய கோயில் காளை திரைப்படத்தில் உஷா என்ற கதாபாத்திரத்தில் நடித்தார். இந்த திரைப்படம் இவருக்கு வெற்றியை கொடுக்கவில்லை. இளையராஜா இசை அமைக்க, விஜயகாந்த், கனகா, சுஜாதா போன்ற பலர் நடித்துள்ளார்கள். மற்றும் மின்மினி பூச்சிகள் என்ற திரைப்படத்தில் நடிகர் நெப்போலியனுக்கு ஜோடியாக நடித்தார். நடிகர் வெங்கடேஷ் நடித்த கோண்டப்பள்ளி ராஜா என்ற தெலுங்கு மொழித் திரைப்படம் மூலம் தெலுங்கு திரைப்படத்துறையில் அறிமுகமானார். அதை தொடர்ந்து நடிகர் சிரஞ்சீவி நடித்த முத்தா மேஸ்திரி என்ற தெலுங்கு திரைப்படத்திலும் நடித்துள்ளார். மாபியா என்ற மலையாள மொழித் திரைப்படத்தில் சுதா என்ற கதாபாத்திரம் மூலம் மலையாளத்து திரைபபடத்துறையில் அறிமுகமானர். அதை தொடர்ந்து செந்தூரப் பாண்டி என்ற திரைப்படத்தில் நடிகர் விஜய்யும் ஜோடியாக நடித்துள்ளர். இந்த திரைப்படத்தில் விஜயகாந்த், கவுதமி, மனோரமா போன்ற பலர் நடித்துள்ளனர்.
இவர் முதல் நடிக்க ஒப்பந்தம் செய்த திரைப்படம் தம்பி ஊருக்கு புதுசு ஆனால் திரைப்படம் வெளியிடுவதற்கு தாமதம் ஆனதால் கை. பாலசந்தர் இயக்கிய அழகன் என்ற திரைப்படம் மூலம் 1991-இல் நடிப்புத்துறைக்கு அறிமுகம் ஆனார். இந்த திரைப்படத்தில் கதாநாயகனான மம்முட்டியும் மற்றும் நாயகியாக பானுப்பிரியா, மதுபாலா ஆகியோர் நடித்துள்ளாரர்கள். இதே ஆண்டில் தம்பி ஊருக்கு புதுசு என்ற திரைப்படத்தில் ஜெயந்தி என்ற கதாபாத்திரம் மூலம் நடிகர் செல்வாவுக்கு ஜோடியாக நடித்துள்ளார். ஆனந்த் ராஜ், ஸ்ரீவித்யா, வடிவுக்கரசி, கவுண்டமணி போன்ற பலர் நடித்துள்ளார்கள். 1992-இல் இயக்குனர் எஸ்.ஏ. ராஜ்குமார் இயக்கிய புது வருஷம் என்ற திரைப்படத்தில் நடித்துள்ளார்.
1995-இல் இயக்குநர் சுரேஷ் கிருஷ்ணா இயக்கிய திரைப்படத்தில் நடிகர் ரஜினிகாந்த்க்கு தங்கையாக கீதா என்ற துணைக் கதாபாத்திரத்தில் நடித்தார். இவர் நடித்த திரைப்படங்களில் இந்த திரைப்படம் தான் அதிக வசூல் செய்தத் திரைப்படமாகும். அதைத் தொடர்ந்து பசும்பொன் என்ற திரைப்படத்திலும் மற்றும் செல்லக்கண்ணு என்ற காதல் திரைப்படத்தில் நடிகர் விக்னேஷ்க்கு ஜோடியாக நடித்தார். தேவா இசை அமைத்துள்ளார்.
யுவராணி என்பவர் தமிழ்த் திரைப்படம் மற்றும் தொலைக்காட்சி நடிகை ஆவார். இவர் 1990-இல் இருந்து செந்தூரப் பாண்டி , பாட்ஷா , செல்லக்கண்ணு போன்ற பல திரைப்படங்களில் நடித்துள்ளார். சித்தி மற்றும் தென்றல் போன்ற தொடர்களில் நடித்ததன் மூலம் தொலைக்காட்சித்துறையில் மிகவும் புகழ் பெற்ற நடிகை ஆனார்.
1994-இல் இயக்குனர் திலீப் குமார் இயக்கிய சின்ன மேடம் என்ற திரைப்படத்தில் ராம்கி, நதியா, வினிதா ஆகியோருடன் நடித்துள்ளார். அதே ஆண்டில் நிலா என்ற திரைப்படத்திலும் வீரமணி என்ற திரைபபடத்திலும் நடித்தார். இந்த திரைப்படத்தை பிரேம் மேனன் என்பவர் நடித்து மற்றும் இயக்கியுள்ளார். அவருக்கு ஜோடியாக இவர் நடித்தார்.
லியாவோ ஆறு என்பது தென் வடகிழக்கு சீனாவின் முதன்மையான ஆறாகும், மேலும் இது சீன முதன்மை நிலப்பரப்பில் உள்ள ஏழு முக்கிய ஆற்று அமைப்புகளில் ஒன்றாகும். லியாவோனிங் மாகாணம் மற்றும் லியாடோங் தீபகற்பம் ஆகியவை இந்த ஆற்றின் பெயரிலிருந்து அவற்றின் பெயர்களைப் பெற்றன. இந்த ஆறு வடகிழக்கு சீனாவில் "தாய் ஆறு" என்றும் பிரபலமாக அறியப்படுகிறது. நீளமான, லியாவோ ஆற்றின் அமைப்பானது அதிகமான வடிநிலத்தைக் கொண்டுள்ளது. ஆனால் இதன் சராசரி நீர் வெளியேற்றமானது என்ற அளவில் குறைவானதே. இது, முத்து நதியிலிருந்து வெளியேறும் நீரில் இருபத்தில் ஒரு பங்கு மட்டுமே. லியாவோ ஆறு மிக அதிகமான வண்டல் படிவுகளைக் கொண்டுள்ளது. ஏனெனில் இந்த ஆறு பாயும் பல பகுதிகள் லோயஸ் என்னும் மண் துகள்கள் உள்ள பகுதிகள் வழியாக பாய்கின்றது.
லியாவோ ஆறானது அதன் இரண்டு முக்கிய துணை ஆறுகளான மேற்கிலிருந்து பாயும் ஜிலியாவோ ஆறு மற்றும் கிழக்கிலிருந்து பாயும் டோங்லியாவோ ஆறு ஆகியவற்றின் சங்கமத்திலிருந்து உருவாகிறது. மேற்கு துணை ஆறின் முழுப்பகுதியும் உள் மங்கோலியாயாவில் உள்ளது. மேலும் இது ஸார் மோரோன் ஆறு மற்றும் லாவோஹா ஆற்றின் சங்கமத்தால் தோராயமாக 43 25 ', 120 45' இல் உருவாகிறது, இந்த துணை ஆறானது அதன் கீழ்பகுதியில் ஜின்காய் ஆறு என்று அழைக்கப்படுகிறது. கிழக்கு கிளை ஆறானது மேற்கு சிலின் மாகாணத்தில் தோன்றுகிறது, மேலும் லியோனிங், ஜிலின் மற்றும் உள் மங்கோலியா சந்தி பகுதிக்கு அருகே அது கலப்பதற்கு முன் எஸ் வடிவிலான ஒரு பாதை வழியாகச் செல்கிறது, தோராயமாக 42 59 ' , 123 33' .
லியாவோ ஆறு ஒரு முக்கியமான புவியியல் அடையாளமாக உள்ளது. ஏனெனில் இது லியோனிங் மாகாணத்தை இரண்டு பெரிய பகுதிகளாக பிரிக்கிறது. இப்பகுதிகள் லியாடோங் மற்றும் லியோக்சி என வழங்கப்படுகின்றன.
இராணி தேவதை மீன்கள் பவளப் பாறையில் காணப்படும் மீன் வகைகளில் மிகவும் வண்ணமயமானவை. முதிர் பருவத்தை அடைந்த இராணி தேவதை மீனின் உடல் நீல நிறம் சார்ந்த நீல-பச்சை நிறமாகவும் அதன் செதில்கள் மஞ்சள் நிறத்துடனும் காணப்படும். உதடுகள், மார்புச் செட்டைகள் மற்றும் வயிற்றுப் புற செட்டைகள் மஞ்சள் நிறத்திலும், முதுகுப் புறச் செட்டை, குதச் செட்டைகளின் விளிம்புகள் கடும் நீல நிறத்திலும் காணப்படும். இவற்றின் செவுள்முட்கள் நீல நிற அடையாளத்தினை கொண்டிருப்பதாக அறியப்படுகிறது. இவை 15 ஆண்டுகள் வரை வாழும். மேலும் 3.5 பவுன்ட் எடையிலும், 45 செ.மீ நீளம் வரையிலும் வளரக் கூடியவை.
முதிர் பருவத்தை அடைந்த மீன்கள் ஆண்டு முழுவதும் சோடிகளாக காணப்படும். இவற்றில் புறச் சூழலுக்கு இன விருத்தியணுக்களை விடுவிப்பதன் மூலம் புறக் கருக்கட்டல் நிகழ்கின்றது. இவை இனப் பெருக்க காலத்தின் போது ஒவ்வொரு மாலையும் 25 முதல் 75 ஆயிரம் முட்டைகள் வீதம் ஏறத்தாழ 10 மில்லியன் முட்டைகளை வெளியிடுவதாக அறியப்படுகின்றது. முட்டைகள் ஒளி ஊடுபுகவிடக் கூடியவை. முட்டையிட்டு 15 - 20 மணி நேரங்களில் குடம்பிகள் வெளிப்படும். குடம்பிகள் பிளாந்தன்களை உணவாக உட்கொள்ளும். 3-4 வாரங்களுக்கு பின் 15-20 மில்லி மீற்றர் நீளம் வரையிலும் வளரக் கூடியவை.
இராணி தேவதை மீன்கள் பொதுவாக மேற்கு அத்திலாந்திக், புளோரிடா மற்றும் மெக்சிகோ வளைகுடா முதல் பிரேசில் வரையிலும், கரீபியன், அண்டில்லஸ், தென் அமெரிக்க கடற்கரை மற்றும் கிழக்கு மத்திய அத்திலாந்திக் பகுதிகளில் 1 - 70 மீற்றர் ஆழத்தில் வாழ்வதாக அறியப்படுகின்றன. பெர்முடா முக்கோண பகுதிகளில் அரிதாக காணப்படுகின்றன. பவளப் பாறைகளிலும், கடலடிப் பாறைகளிலும் வசிக்கின்றன. இவை தனியாக அல்லது பெரும்பாலும் சோடிகளாக காணப்படும்.
இராணி தேவதை மீன் என்பது தேவதை மீன் இனத்தை சேர்ந்த கடல் வாழ் உயிரினம் ஆகும். பொதுவாக மேற்கு அத்திலாந்திக் கடலில் வெப்பமான கடலடிப் பாறைகளின் அருகில் வசிக்கின்றன. நீல தேவதை மீன், தங்க தேவதை மீன், மஞ்சள் தேவதை மீன் என பல வகையான தேவதை மீன்கள் காணப்படுகின்றன. நீல தேவதை மீன்களும் இராணி தேவதை மீன்களும் ஒத்த தோற்றத்தை கொண்டிருந்தாலும் வெவ்வேறு வகையான இனங்களை சேர்ந்தவை.
இராணி தேவதை மீன்களின் முதன்மையான உணவு கடற்பஞ்சுகள் ஆகும். இவை டியுனிகேட்கள், நுங்குமீன்கள், பிளாந்தன்கள், பாசிகள் என்பவற்றையும் உட்கொள்கின்றன. மீன் குஞ்சுகள் பெரிய மீன்களில் வாழும் ஒட்டுண்ணிகளை உண்ணும். மீன் தொட்டிகளில் வளர்க்கப்படும் இவ்வின மீன்களுக்கு மாமிச, பாசி வகையான உணவுகளை உண்ணக் கொடுக்கலாம்.
இராணி தேவதை மீன்களை முன் அனுபவமற்றவர்கள் மீன் தொட்டிகளில் வளர்ப்பது சிரமமாகும். 150 - 180 கலன்கள் கொள்ளளவு உடைய பெரிய அளவிலான தொட்டிகளிலயே வளர்க்க வேண்டுமென மீன்வள வல்லுனர்கள் பரிந்துரைக்கின்றனர். மேலும் இவை மற்ற தேவதை மீன்களை துன்புறுத்தக் கூடும்.
இந்த அருங்காட்சியகமானது அமைக்கப்பட்டது ஆரம்பகால நிதியாக ரூ.1 கோடியைக் கொண்டு ஆரம்பிக்கப்பட்டது. ரயில் தொடர்பான பழைய கலைப்பொருள்கள் மற்றும் புகைப்படங்கள், அரிய ஆவணங்கள் மற்றும் உபகரணங்கள் ஆகியவற்றை வருங்கால சந்ததியினருக்காகப் பாதுகாத்து வைக்க அமைக்கப்பட்டது. இவ்வருங்காட்சியகம் தென்னிந்திய ரயில்வே நிறுவனத்தின் சுவாரஸ்யமான வரலாற்று கால முன்னேற்றங்களையும் கால வரிசைப்படி வழங்குகிறது. 2013 ஆம் ஆண்டின் தொடக்கத்தில் இந்த அருங்காட்சியகத்தின் கட்டுமானம் பரப்பளவில் கொண்ட, திருச்சிராப்பள்ளி சந்திப்புக்கு அருகிலுள்ள ரயில் கல்யாண மண்டபத்தில் தொடங்கியது. பிப்ரவரி 18, 2014 ஆம் நாள் அன்று முறையாக ரூ.1.5 கோடியை இறுதி செலவு மதிப்பீடாகக் கொண்டு திறக்கப்பட்டது.
இந்த அருங்காட்சியகம், முந்தைய தென்னிந்திய ரயில்வேயின் நூற்றி ஐம்பதாவது ஆண்டு நிறைவு விழா நிகழ்வுக் கொண்டாட்டங்களின் ஒரு பகுதியாக அமையும். இதன் உட்புற மற்றும் வெளிப்புறக் காட்சிக் கூடங்களில் பொருள்கள் காட்சிப்படுத்தப்படவுள்ளன. உட்புற காட்சிக் கூடத்தில் சில பழைய ஆவணங்கள் மற்றும் டிஜிட்டல் காப்பகங்கள் (அரிய புகைப்படங்கள், வரைபடங்கள், ரயில்வே கையேடுகள் மற்றும் பிரிட்டிஷ் ராஜ் காலத்தில் பயன்படுத்தப்பட்ட நூல்கள்) மற்றும் கலைப்பொருட்கள் (சீனா கண்ணாடியைக் கொண்டு உருவாக்கப்பட்ட கடிகாரங்கள், மணிகள், ஊழியர்களின் பேட்ஜ்கள் போன்றவை) காட்சிப்படுத்தப்படும் வெளிப்புற காட்சிக் கூடத்தில் இரண்டு விண்டேஜ் லோகோமோட்டிவ் என்ஜின்கள் மற்றும் ஒரு செயல்பாட்டு நிலையிலான பொம்மை ரயில் ஆகியவை காட்சிப்படுத்தப்படும்.
1930 ஆம் ஆண்டில் கட்டப்பட்ட கட்டப்பட்ட ஒரு எம்.ஜி. 'இன்ஸ்பெக்ஷன் கேரேஜ்' ஆர்.ஏ 9192 காட்சியில் வைக்கப்பட்டுள்ளது. ஒரு பழைய தீயணைப்பு வாகனமும் கட்டிடத்தின் முன் புறத்தில் காட்சிக்கு வைக்கப்பட்டுள்ளது. இந்த வாகனமானது 1931 ஆம் ஆண்டில் இங்கிலாந்தில் உள்ள டென்னிஸ் ப்ரோஸ் கம்பெனி லிமிடெட் நிறுவனத்தால் உருவாக்கப்பட்டதாகும். முதலில் இது மைசூர் மாநில ரயில்வேக்கு சொந்தமாக இருந்தது. இந்த அருங்காட்சியகத்திற்கு கொண்டு வரப்படுவதற்கு முன்பாக இது திருச்சிராப்பள்ளியில் உள்ள ஆர்.பி.எஸ்.எஃப் பயிற்சி மையத்தால் பாதுகாக்கப்பட்டு பராமரிக்கப்பட்டு வந்தது.
ரயில்வே பாரம்பரிய மையம், திருச்சி என்பது இந்தியாவின் தமிழ்நாடு மாநிலத்தில் திருச்சிராப்பள்ளியில் உள்ள, ரயில் தொடர்பான கண்காட்சிப் பொருள்களுக்கான ஒரு ரயில் அருங்காட்சியகம் - பாரம்பரிய மையம் ஆகும்.
இலங்கை, யாழ்ப்பாணத்தில் பரமசாமி குருக்கள், இரத்தினம்மா தம்பதியருக்கு மகனாகப் பிறந்தார். சிறு வயதிலேயே தந்தையை இழந்தார். பள்ளிப் படிப்பை யாழ்ப்பாணத்தில் முடித்தபின்னர், 1950 களின் பிற்பகுதியில் இந்தியாவுக்குச் சென்று அண்ணாமலை பல்கலைக் கழகத்தின் இசைத்துறையில் மாணவராகச் சேர்ந்தார். அங்கே எம். எம். தண்டபாணி தேசிகர் இவருக்கு ஆசிரியராக வாய்த்தார். தண்டபாணி தேசிகர் இந்து சமய துதிப்பாடல்களையும் தமிழ் கிருதிகளையும் பாடுவதில் வல்லவராக இருந்தார். முத்துக்குமாரசுவாமி தனது குருவைப் பின்பற்றி தமிழ்ப் பாடல்கள் பாடுவதில் நல்ல தேர்ச்சி பெற்றார்.
தண்டபாணி தேசிகரின் பிரதம சீடர் என்ற வகையில் 2008 ஆம் ஆண்டு தேசிகரின் நூற்றாண்டு சமயத்தில் சென்னையில் பல சபாக்களில் சிறப்பு நிகழ்ச்சிகளை ஏற்பாடு செய்தார். ஒவ்வொரு ஆண்டும் தேசிகரின் நினைவு நாளன்று சிறப்பு நிகழ்ச்சிகள் ஏற்பாடு செய்வார். தேசிகர் மதுரை மீனாட்சி அம்மன் மீது பாடிய பாடல்களை முத்துக்குமாரசுவாமி பிரபலப்படுத்தினார்.
சென்னை சங்கீத சபாக்களிலும், தனி நிகழ்ச்சிகளிலும் இசைக் கச்சேரிகள் செய்து வந்தார். அத்துடன் மாணவர்களுக்கு இசைப்பயிற்சி அளித்து வந்தார். சுதா ரகுநாதன் உட்பட்ட சில பிரபல இசைக் கலைஞர்கள் இவரிடம் தமிழ் கிருதிகள் பயின்றனர். தனது 86 ஆவது வயது வரை அண்ணாமலை பல்கலைக் கழகத்தில் இசை ஆசிரியராகப் பணி புரிந்தார்.
சுதா ரகுநாதன் இவரைப் பற்றிக் கூறுகையில், "எப்போதாவது நான் ஒரு தமிழ்க் கிருதியைக் கற்றுக்கொள்ள வேண்டியிருந்தால் முத்துக்குமாரசுவாமி உடனே உதவுவார். தனது அறிவைப் பகிர்ந்துகொள்வதில் அவரைப் போலத் தாராள மனம் கொண்ட இசைக் கலைஞர்களை நான் கண்டதில்லை" என்று சொன்னார்.
இலங்கையில் இனக்கலவரங்கள் ஏற்பட்டதையடுத்து 1986 ஆம் ஆண்டு அவர் குடும்பத்துடன் இந்தியாவுக்கு வந்தார். அவரது முன்னோர்கள் காஞ்சீபுரத்திலிருந்து யாழ்ப்பாணம் சென்று குடியேறியவர்கள் என்பதால் இவரது இப்போதைய வருகையை தாயகம் திரும்பினார் என்று சொல்லலாம்.
அண்ணாமலைப் பல்கலைக் கழகத்தில் பட்டம் பெற்ற பின்னர் முத்துக்குமாரசுவாமி திரும்ப யாழ்ப்பாணம் சென்று அங்கே அரசுப் பள்ளிகளில் இசை ஆசிரியராக நியமனம் பெற்றார். யாழ்ப்பாணத்தில் பல பள்ளிக்கூடங்களில் அவர் இசை ஆசிரியராகப் பணியாற்றினார்.
ப. முத்துக்குமாரசுவாமி ஒரு கருநாடக இசைக் கலைஞரும், இசை ஆசிரியரும் ஆவார். இவர் 1950 களில் அண்ணாமலைப் பல்கலைக் கழகத்தில் எம். எம். தண்டபாணி தேசிகரின் பிரதான மாணாக்கராக இருந்தார்.
2012 ஆம் ஆண்டில் ஆசிய கோப்பையில் சிறப்பான ஆட்டத் திறனை வெளிப்படுத்தினார்.அந்தத் தொடரில் இரண்டு போட்டிகளில் வெற்றி பெறுவதற்கு முக்கியக் காரணமாக இருந்தார்.இலங்கைத் துடுப்பாட்ட அணிக்கு எதிரான போட்டியில் 43 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார்.இருதிப் போட்டியில் வங்காளதேசத் துடுப்பாட்ட அணிக்கு எதிரான போட்டியில் இவர் 49 ஓட்டங்களை விட்டுக் கொடுத்து மூன்று இலக்குகளைக் கைப்பற்றினார்.இறுதி ஓவரில் ஒன்பது ஓட்டங்கள் தேவைப்பட்ட போது இரண்டு ஓட்டங்களில் வெற்றி பெற இவர் உதவினார். இதன்மூலம் சாலிட் பிளேயர் விருது இவருக்கு வழங்கப்பட்டது.
ஐசாஸ் பின் இலியாஸ் சீமா ஐசாஸ் சீமா என பரவலாக அறியப்படும் இவர் பாகிஸ்தானைச் சேர்ந்த ஒரு சர்வதேச துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் இவர் விளையாடியுள்ளார்.
நவம்பரில், சீனாவின் குவாங்சோவில் நடந்த ஆசிய விளையாட்டுப் போட்டிகளில் சீமா பாக்கித்தான் துடுப்பாட்ட அணியின் சார்பாக விளையாடினார். 3 வது இடத்திற்காக நடைபெற்ற பிளேஆஃப் சுற்றில் இலங்கைத் துடுப்பாட்ட அணியினை வீழ்த்தி பாக்கித்தான் அணி வெண்கலப் பதக்கம் வென்றது.
திதிஹாட் 29.97 வடக்கு 80.15 கிழக்கு இந்தியாவின் உத்தராகண்டம் மாநிலத்தின் பிதௌகரட் மாவட்டத்தில் கடல் மட்டத்திலிருந்து 1,725 ​​மீ உயரத்தில் அமைந்துள்ளது. இது மாவட்ட தலைமையக பிதௌகரடிலிருந்து 54 கி.மீ தொலைவில் அமைந்துள்ளது. இந்நகர் 4 கிமீ 2 பரப்பளவைக் கொண்டுள்ளது. ஒரு லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான ஹால்ட்வானி தூரத்திலும், ஐந்து லட்சம் மற்றும் அதற்கு மேற்பட்ட மக்கட்தொகை கொண்ட அருகிலுள்ள நகரமான பரேலி 285 கிமீ தொலைவிலும் அமைந்துள்ளது.
இன்றைய திதிஹாத் பகுதி வரலாற்று ரீதியாக சிராகோட்டின் நிலப்பிரபுத்துவ ராய்கா மல்லா மன்னர்களால் ஆளப்பட்டது. மலாய் நாத்தின் பண்டைய ஷிரகோட் கோயில் ராய்கா மன்னர்களால் கட்டப்பட்டது. ஹரி மல்லா மன்னரின் காலம் வரை இந்த பகுதி நேபாளத்தின் டோட்டி இராச்சியத்தின் கீழ் இருந்தது. பின்னர் கி.பி 1581 இல் சந்த் வம்ச ஆட்சியாளர் ருத்ரா சந்தின் காலத்தில் இப்பகுதி சந்த் ஆட்சியாளர்களின் கட்டுப்பாட்டில் வந்தது. இன்றும் திதிஹாட்டில் பண்டைய கோட்டை மற்றும் கோயில்களின் எச்சங்கள் சில உள்ளன.
1947 ஆம் ஆண்டில் ஐக்கிய மாகாணங்களின் அல்மோரா மாவட்டத்தில் திதிஹாத் தெஹ்ஸிலாக இருந்தது. இந்தியா பிரித்தானியாவிடம் இருந்து சுதந்திரம் பெற்ற பின் திதிஹாத் தெஹ்ஸிலும், அல்மோரா மாவட்டத்தின் பிற வடகிழக்கு பகுதிகளும் 1960 இல் புதிதாக உருவாக்கப்பட்ட பிதௌகரட் மாவட்டத்திற்கு மாற்றப்பட்டன. 2001-2011 ஆம் ஆண்டுகளில் 298 கிராமங்களை திதிஹாட் தெஹ்ஸிலிலிருந்து மாற்றுவதன் மூலம் புதிய தெஹ்ஸிலான பெரினாக் உருவாக்கப்பட்டது.
திதிஹாத் என்பது இந்தியாவின் உத்தராகண்டம் மாநிலத்தின் பிதௌரகட் மாவட்டத்தில் அமைந்துள்ள ஒரு நகரம் மற்றும் நகராட்சி ஆகும். இது பிதௌரகட் மாவட்டத்தின் பதினொரு நிர்வாக துணைப்பிரிவுகளில் ஒன்றாகும். மேலும் அதன் நிர்வாக தலைமையகமாகவும் செயற்படுகின்றது. இந்த நகரம் 6522 மக்கட் தொகையை கொண்டுள்ளது. திதிஹாத் மாநில தலைநகர் தெஹ்ராதுனில் இருந்து 520 கிமீ தொலைவில் அமைந்துள்ளது.
ஆகஸ்ட் 2019 இல், ஆப்கானிஸ்தானின் தேர்வுத் துடுப்பாட்டப் போட்டி அணியில் பங்களாதேஷுக்கு எதிரான ஒருநாள் போட்டியில் இவர் இடம் பெற்றார் . செப்டம்பர் 5, 2019 அன்று பங்களாதேஷுக்கு எதிரான ஒருநாள் போட்டியில் ஆப்கானிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். அடுத்த மாதம், மேற்கிந்தியத் தீவுகளுக்கு எதிரான தொடர்களுக்காக ஆப்கானிஸ்தானின் அணியில் இவர் தேர்வானார். இவர் 11 நவம்பர் 2019 அன்று மேற்கிந்திய தீவுகளுக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டிகளில் இவர் அறிமுகமானார். இவர் பன்னாட்டு இருபது20 போட்டியிலும் ஆப்கானிஸ்தானுக்காகவும், மேற்கிந்திய தீவுகளுக்கு எதிராகவும், நவம்பர் 14, 2019 அன்று அறிமுகமானார்.
இப்ராகிம் சத்ரன் ஒரு ஆப்கான் துடுப்பாட்ட வீரர் . இவர் செப்டம்பர் 2019 இல் ஆப்கானிஸ்தான் துடுப்பாட்ட அணிக்காக தனது தேர்வுத் துடுப்பாட்டப் போட்டியில் அறிமுகமானார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
டிசம்பர் 2017 இல், இவர் 19 வயதுக்குட்பட்ட துடுப்பாட்ட உலகக் கோப்பைக்கான ஆப்கானிஸ்தான் அணியில் இவர் இடம் பெற்றார். இந்தத் தொடரில் 186 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த ஆப்கானிஸ்தான் வீரர்கள் வரிசையில் முன்னணியில் இருந்தார்.
2017ஆம் ஆண்டில் இலங்கைத் துடுப்பாட்ட அணி இந்தியத் துடுப்பாட்ட அணிக்கு எதிரான தேர்வுத் துடுப்பாட்ட தொடரில் விளையாடியது. டிசம்பர் 2 2017 அன்று இந்தியத் துடுப்பாட்ட அணிக்கு எதிராக தனது முதல் தேர்வுத் துடுப்பாட்டப் போட்டியில் கலந்து கொண்டார்.ரவிச்சந்திரன் அஸ்வின் வீசிய முதல் பந்தில் ஓட்டம் எதுவும் எடுக்காமல் இவர் ஆட்டமிழந்தார்.இருந்தபோதிலும் இரண்டாவது ஆட்ட பகுதியில் தனது முதல் 50 ஓட்டங்களை எடுத்தார். இருப்பினும், இந்தப் போட்டி சமனில் முடிந்தது. சில்வா இறுதிவரை ஆட்டமிழக்காமல் 74 ஓட்டங்களுடன் கலத்தில் இருந்தார்.
மார்ச் 2018 இல், அவர் 2017–18 சூப்பர் ஃபோர் மாகாண துடுப்பாட்ட தொடரில் இவர் காலி துடுப்பாட்ட அணி சார்பாக விளையாடினார். இந்தத் தொடரில் கொழும்பு துடுப்பாட்ட அணிக்கு எதிரான முதல் ஆட்டப் பகுதியில் 231 ஓட்டங்கள் எடுத்து இறுதி வரை ஆட்டமிழக்காமல் இருந்தார். அந்தத் தொடரில் 3 போட்டிகளில் விளையாடி 535 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.
வங்காளதேச துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் சில்வா தனது முதல் 100 ஓட்டங்களை அடித்தார். இதில்தனஞ்சய டி சில்வா மற்றும் குசல் மெண்டிஸ் ஆகியோருடன் இணைந்து 100 ஓட்டங்களை எடுத்தார். இலங்கைத் துடுப்பாட்ட அணி 713 ஓட்டங்கள் எடுப்பதற்கு உதவினார். இருப்பினும், இரு ஆட்டப் பகுதிகளிலும் வங்காளதேச மட்டையாளர் மோமினுல் ஹக் நூறு ஓட்டங்கள் அடித்த பின்னர் ஆட்டம் டிராவில் முடிந்தது.
ஜூலை 2016 இல் ஆஸ்திரேலியத் துடுப்பாட்ட அணிக்கு எதிரான தேர்வு துடுப்பாட்டத் தொடருக்கான இலங்கை அணியில் அவர் இடம் பெற்றார். ஆனால் அவர் விளையாடவில்லை. செப்டம்பர் 2017 இல், ஐக்கிய அரபு எமிரேட்ஸில் பாகிஸ்தானுக்கு எதிரான தொடருக்கான இலங்கையின் அணியில் அவர் இடம் பெற்றார். ஆனால் அந்தப் போட்டிகளில் விளையாடுவதற்கான வாய்ப்பு இவருக்குக் கிடைக்கவில்லை.
அதெக ரோசன் சிவன்கா சில்வா பொதுவாக ரோசன் சில்வா என அழைக்கப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக தேர்வுத் துடுப்பாட்டப் சர்வதேச போட்டிகளில் விளையாடி வருகிறார். மேலும். கோல்ட்ஸ் துடுப்பாட்ட சங்கம் சார்பாக இவர் முதல் தர போட்டிகளில் விளையாடி வருகிறார்.
ஆசிப் மொகியுதீன் ஒரு வங்காளதேச இறைமறுப்பாளர் மற்றும் சமய சார்பின்மை ஆர்வலர், மத விமர்சகர் மற்றும் பெண்ணியவாதி ஆவார் . 2012 ஆம் ஆண்டில் டாய்ச் வெல்லேவின் தி பாப்ஸ்-பெஸ்ட் ஆஃப் ஆன்லைன் ஆக்டிவிசம் விருதை இவர் வென்றார். ஆசிப்பின் வலைப்பதிவு வங்காளதேசத்தில் அதிகம் வாசிக்கப்பட்ட வலைப்பக்கங்களில் ஒன்றாகும். மேலும் வங்காளதேசத்தின் -மக்கள் விரோத அரசியலையும் மத அடிப்படைவாதத்தையும் இவர் கடுமையாக விமர்சித்ததன் மூலம் இவர் பரவலாக அறியப்படுகிறார் . 15 ஜனவரி 2013 அன்று இவர் இஸ்லாமிய தீவிரவாதிகளின் படுகொலை முயற்சியில் இருந்து தப்பினார். சில மாதங்களுக்குப் பிறகு இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை கைது செய்து சிறையில் அடைக்கப்பட்டார். ஆனால் இவரை கைது செய்ததற்கு தொடர்ச்சியான சர்வதேச அழுத்தம் காரணமாக மொகியுதீன் விடுவிக்கப்பட்டார். அதன் பிறகு இவர் 2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார். 2015 ஆம் ஆண்டில் பத்திரிகைக்கான அண்ணா பலிட்கோவ்ஸ்கயா விருதைப் பெற்றார்.
மொகியுதீன் தனது 16 ஆம் வயது முதல் அறிவியலைப் பற்றி படிக்கத் தொடங்கினார். இஸ்லாமியத்தின் கருத்த்துக்கள் விஞ்ஞானப் பூர்வமற்றதாகக் கருதப்படும் செய்திகளை இவர் கேள்வி எழுப்பத் துவங்கினார். குர்ஆனில் விவரிக்கப்பட்டுள்ள அற்புதங்களை நவீன அறிவியலுடன் ஒப்பிடவும் விஞ்ஞான முறையில் பகுத்தறிவு செய்து விளக்கவும் முயன்ற பெங்காலி இதழில் வெளியான ஓர் அறிவியல் கட்டுரையைப் படித்தார். அதில் இருந்து இவருக்கு இந்த ஆர்வம் தொடங்கியது. முஹம்மது நபி குதிரையில் சொர்க்கத்திற்கு பறந்தது விஞ்ஞான ரீதியாக சாத்தியமற்றது என்று கூறி மொகியுதீன் ஒரு கட்டுரை எழுதினார். இதன்மூலம் இவர் சுதந்திர சிந்தனையாளர் மற்றும் மதத்தை விமர்சிப்பவர் என்பவராக இவர் அறியப்பட்டார். இதன் மூலம் சக இறைமறுப்பாளர்கள் கொண்ட வலைத்தள குழுவினருடன் இணைவதற்கு இது காரணியாக அமைந்தது.
இவர் தக்காவில் உள்ள முஸ்லீம் குடும்பத்தில் பிறந்தார். இவர் ஓர் நடுததர வர்க்க குடும்பத்தினைச் சேர்ந்தவர் ஆவார். இவரின் தந்தை அரசு ஊழியராக இருந்தார். இவர் தான் பள்ளி மற்றும் மசூதிகளில் பல அபத்தமான விசயங்களைக் கற்றுக் கொண்டதாகக் கூறியுள்ளார். அதாவது நல்லது செய்தால் சொர்க்கம் போக இயலும் அல்லது தீயது செய்தால் நரகத்திற்குப் போக வேண்டியதிருக்கும் போன்ற அபத்தமான விசயங்களைக் கற்றுக் கொண்டதாக இவர் கூறினார். தனது பெற்றோரிடம் மதம் தொடர்பான அதிகமான கேள்விகளை எழுப்பினார். அது அவர்களுக்கு வருதத்தினை அளித்தது. மேலும் ஆசிரியர்கள் கேட்கும் கேள்விகளுக்கு இவர் வித்தியாசமான பதில்களைக் கூறியதனால் இவர் அவர்களால் பலமுறை தாக்கப்பட்டுளார். தனது 13 ஆம் வயதில் இவர் தன்னை இறைமறுப்பாளராக சுயாதீனமாக அறிவித்துக்கொண்டார்.
இவர் வங்காளதேசத்தின் -மக்கள் விரோத அரசியலையும் மத அடிப்படைவாதத்தையும் இவர் கடுமையாக விமர்சித்ததன் மூலம் இவர் பரவலாக அறியப்படுகிறார் . 15 ஜனவரி 2013 அன்று இவர் இஸ்லாமிய தீவிரவாதிகளின் படுகொலை முயற்சியில் இருந்து தப்பினார். சில மாதங்களுக்குப் பிறகு இஸ்லாம் மற்றும் முகமது பற்றி மோசமான கருத்துக்களை வெளியிட்டதற்காக வங்காளதேச அரசாங்கத்தால் இரண்டு முறை கைது செய்து சிறையில் அடைக்கப்பட்டார். இவர் 2014 ஆம் ஆண்டில் தனது நாட்டிலிருந்து ஜெர்மனிக்கு தப்பி ஓடினார்.
இங்கிலாந்தின் லண்டனில் முஸ்தபா கமல் மற்றும் ஹுஸ்னே அரா கமல் ஆகியோருக்குப் பிறந்த மூன்று குழந்தைகளில் கமல் மூத்தவர் ஆவார். அவரது தந்தை ஒரு வழக்கறிஞர் ஆவார். மேலும் அவர் வங்காளதேச தலைமை நீதிபதியாகவும் பணியாற்றினார். அவரது தாயார் ஒரு கவிஞர் மற்றும் பேராசிரியர். அவர் ஓய்வு பெறுவதற்கு முன்பு டாக்கா பல்கலைக்கழகத்தில் சமூக நலத் துறையின் தலைவராக இருந்தார். இவருக்கு நெய்லா சத்தர் மற்றும் நசீபா கே. மோனெம் என்ற இரண்டு சகோதரிகள் உள்ளனர். அவரது மாமா, முஸ்தபா ஜமான் அப்பாஸி, வங்காளதேச இசைக்கலைஞர் மற்றும் அத்தை ஃபெர்ட சி ரஹ்மான் பிரபல வங்காளதேச பின்னணி பாடகர் ஆவார். இரண்டு வயதில், நஷீத் கமல் தனது பெற்றோருடன் வாழ தனது தாய் நாடான பங்களாதேஷுக்குச் சென்றார்.